
Európsky parlament,
–	so zreteľom na zmenený návrh Komisie pre Európsky parlament a Radu (COM(2024)0517),
–	so zreteľom na článok 294 ods. 2 a článok 43 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10-0167/2024),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru zo 4. decembra 2024[footnoteRef:1], [1:  	Zatiaľ neuverejnené v úradnom vestníku.] 

–	so zreteľom na článok 60 rokovacieho poriadku,
–	so zreteľom na správu Výboru pre poľnohospodárstvo a rozvoj vidieka (A10-0022/2024),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

Pozícia Európskeho parlamentu prijatá v prvom čítaní 17. decembra 2024 na účely prijatia rozhodnutia Európskeho parlamentu a Rady (EÚ) 2024/..., ktorým sa mení rozhodnutie Rady 2008/971/ES, pokiaľ ide o množiteľský materiál lesných kultúr kategórie „testovaný“, jeho označovanie a názvy orgánov zodpovedných za schvaľovanie a kontrolu produkcie

